CELEX: 32019R1272
Language: el
Date: 2019-07-29 00:00:00
Title: Εκτελεστικός κανονισμός (ΕΕ) 2019/1272 της Επιτροπής, της 29ης Ιουλίου 2019, σχετικά με τη διόρθωση του εκτελεστικού κανονισμού (ΕΕ) 2017/2470 για την κατάρτιση ενωσιακού καταλόγου νέων τροφίμων και της εκτελεστικής απόφασης (ΕΕ) 2017/2078 για την έγκριση επέκτασης της χρήσης β-Γλυκανών ζυμομύκητα ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

30.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 201/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1272 ΤΗΣ ΕΠΙΤΡΟΠΗΣ
         της 29ης Ιουλίου 2019
         σχετικά με τη διόρθωση του εκτελεστικού κανονισμού (ΕΕ) 2017/2470 για την κατάρτιση ενωσιακού καταλόγου νέων τροφίμων και της εκτελεστικής απόφασης (ΕΕ) 2017/2078 για την έγκριση επέκτασης της χρήσης β-Γλυκανών ζυμομύκητα ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως τα άρθρα 8 και 12,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, η Επιτροπή όφειλε να καταρτίσει, έως την 1η Ιανουαρίου 2018, τον ενωσιακό κατάλογο με τα νέα τρόφιμα που εγκρίθηκαν ή κοινοποιήθηκαν σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (2).
                  
               
                     (2)
                  
                  
                     Ο ενωσιακός κατάλογος με τα νέα τρόφιμα που εγκρίθηκαν ή κοινοποιήθηκαν σύμφωνα με τον κανονισμό (ΕΚ) αριθ. 258/97 καταρτίστηκε με τον εκτελεστικό κανονισμό (ΕΕ) 2017/2470 της Επιτροπής (3).
                  
               
                     (3)
                  
                  
                     Με τον εκτελεστικό κανονισμό (ΕΕ) 2018/1023 της Επιτροπής (4) διορθώθηκε ο εκτελεστικός κανονισμός (ΕΕ) 2017/2470 για την κατάρτιση του ενωσιακού καταλόγου νέων τροφίμων, ώστε να συμπεριληφθούν ορισμένα εγκεκριμένα ή κοινοποιηθέντα νέα τρόφιμα που δεν περιλαμβάνονται στον αρχικό ενωσιακό κατάλογο.
                  
               
                     (4)
                  
                  
                     Μετά τη δημοσίευση του εκτελεστικού κανονισμού (ΕΕ) 2017/2470 και του εκτελεστικού κανονισμού (ΕΕ) 2018/1023, η Επιτροπή εντόπισε πρόσθετα σφάλματα στο παράρτημα του εκτελεστικού κανονισμού (ΕΕ) 2017/2470.
                  
               
                     (5)
                  
                  
                     Απαιτούνται διορθώσεις προκειμένου να παρέχεται σαφήνεια και ασφάλεια δικαίου στους υπευθύνους επιχειρήσεων τροφίμων και στις αρμόδιες αρχές των κρατών μελών, διασφαλίζοντας κατ' αυτόν τον τρόπο την ορθή εφαρμογή και χρήση του ενωσιακού καταλόγου νέων τροφίμων.
                  
               
                     (6)
                  
                  
                     Στις 22 Νοεμβρίου 2018 η αρμόδια αρχή της Ιταλίας υπέβαλε στην Επιτροπή αίτημα διόρθωσης στον ενωσιακό κατάλογο που αφορά την ονομασία και την ειδική απαίτηση επισήμανσης του νέου εκχυλίσματος τροφίμων Echinacea purpurea από καλλιέργειες κυττάρων. Το νέο αυτό τρόφιμο εγκρίθηκε μέσω της διαδικασίας κοινοποίησης σύμφωνα με το άρθρο 5 του κανονισμού (ΕΚ) αριθ. 258/97. Κατά την κοινοποίηση της εσφαλμένης ονομασίας για τις καλλιέργειες κυττάρων, η αρμόδια αρχή της Ιταλίας υπέπεσε σε σφάλμα και, ως εκ τούτου, το αίτημα αφορά την αντικατάσταση στην ονομασία του νέου τροφίμου της ονομασίας των καλλιεργειών κυττάρων HTN®Vb από την ονομασία EchiPure-PC™, όπως αναφέρεται στον ενωσιακό κατάλογο και στην ειδική απαίτηση επισήμανσης για τα τρόφιμα που το περιέχουν, καθώς και στις προδιαγραφές του νέου τροφίμου.
                  
               
                     (7)
                  
                  
                     Ως εκ τούτου, είναι αναγκαία η διόρθωση της ονομασίας και της ειδικής απαίτησης επισήμανσης στον πίνακα 1 και η διόρθωση των προδιαγραφών στον πίνακα 2 του παραρτήματος του εκτελεστικού κανονισμού (ΕΕ) 2017/2470 του νέου τροφίμου εκχύλισμα «Echinacea purpurea καλλιέργειες κυττάρων».
                  
               
                     (8)
                  
                  
                     Τα νέα τρόφιμα «β-Γλυκάνες ζυμομύκητα» εγκρίθηκαν υπό ορισμένους όρους χρήσης με την εκτελεστική απόφαση 2011/762/ΕΕ της Επιτροπής (5). Η χρήση β-Γλυκανών ζυμομύκητα σε πρόσθετες κατηγορίες τροφίμων εγκρίθηκε αργότερα με την εκτελεστική απόφαση (ΕΕ) 2017/2078 της Επιτροπής (6). Στις προδιαγραφές των β-Γλυκανών ζυμομύκητα στην εκτελεστική απόφαση (ΕΕ) 2017/2078, οι μονάδες μέτρησης για τα βαρέα μέταλλα εκφράζονται λανθασμένα σε mg/g αντί σε mg/kg. Το εν λόγω σφάλμα μεταφέρθηκε στον ενωσιακό κατάλογο που καταρτίστηκε με τον εκτελεστικό κανονισμό (ΕΕ) 2017/2470. Ως εκ τούτου, οι προδιαγραφές των β-Γλυκανών ζυμομύκητα σχετικά με βαρέα μέταλλα στο παράρτημα I της εκτελεστικής απόφασης (ΕΕ) 2017/2078 και στον πίνακα 2 του παραρτήματος του εκτελεστικού κανονισμού (ΕΕ) 2017/2470 θα πρέπει να διορθωθούν αναλόγως.
                  
               
                     (9)
                  
                  
                     Ο εκτελεστικός κανονισμός (ΕΕ) 2017/2470 και η εκτελεστική απόφαση (ΕΕ) 2017/2078 θα πρέπει να διορθωθούν αναλόγως.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2017/2470 διορθώνεται σύμφωνα με το παράρτημα του παρόντος κανονισμού.
         
         
            Άρθρο 2
            Το παράρτημα I της εκτελεστικής απόφασης (ΕΕ) 2017/2078 διορθώνεται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Ιουλίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 327 της 11.12.2015, σ. 1.
         
            (2)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).
         
            (3)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
         
            (4)  Εκτελεστικός κανονισμός (ΕΕ) 2018/1023 της Επιτροπής, της 23ης Ιουλίου 2018, για τη διόρθωση του εκτελεστικού κανονισμού (ΕΕ) 2017/2470 για την κατάρτιση ενωσιακού καταλόγου νέων τροφίμων (ΕΕ L 187 της 24.7.2018, σ. 1).
         
            (5)  Εκτελεστική απόφαση 2011/762/ΕΕ της Επιτροπής, της 24ης Νοεμβρίου 2011, για την έγκριση της διάθεσης στην αγορά β-γλυκανών ζυμομυκήτων ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 313 της 26.11.2011, σ. 41).
         
            (6)  Εκτελεστική απόφαση (ΕΕ) 2017/2078 της Επιτροπής, της 10ης Νοεμβρίου 2017, για την έγκριση επέκτασης της χρήσης β-γλυκανών ζυμομυκήτων ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 295 της 14.11.2017, σ. 77).
      
      
         
            ΠΑΡΑΡΤΗΜΑ
            
               (1)   
               Το παράρτημα του εκτελεστικού κανονισμού (ΕΕ) 2017/2470 διορθώνεται ως εξής:
               
                           α)
                        
                        
                           Η εγγραφή για το εκχύλισμα Echinacea purpurea από καλλιέργειες κυττάρων στον πίνακα 1 (Εγκεκριμένα νέα τρόφιμα) αντικαθίσταται από το ακόλουθο κείμενο:
                           
                                       Εγκεκριμένο νέο τρόφιμο
                                    
                                    
                                       Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                    
                                    
                                       Επιπρόσθετες ειδικές απαιτήσεις επισήμανσης
                                    
                                    
                                       Άλλες απαιτήσεις
                                    
                                 
                                       «Εκχύλισμα
                                          
                                             Echinacea purpurea
                                          
                                          από καλλιέργειες κυττάρων
                                       
                                    
                                    
                                       
                                          Συγκεκριμένη κατηγορία τροφίμων
                                       
                                    
                                    
                                       
                                          Ανώτατα επίπεδα
                                       
                                    
                                    
                                       Η ονομασία του νέου τροφίμου στην επισήμανση των τροφίμων στα οποία περιέχεται είναι “αποξηραμένο εκχύλισμα Echinacea purpurea από καλλιέργειες κυττάρων EchiPure-PC™”»
                                    
                                    
                                        
                                    
                                 
                                       Συμπληρώματα διατροφής, όπως ορίζονται στην οδηγία 2002/46/ΕΚ
                                    
                                    
                                       Σύμφωνα με τη συνήθη χρήση σε συμπληρώματα διατροφής παρόμοιου εκχυλίσματος από ανθύλια της ανθικής κεφαλής του Echinacea purpurea
                                       
                                    
                                 
                     
                           β)
                        
                        
                           Η εγγραφή για το εκχύλισμα Echinacea purpurea από καλλιέργειες κυττάρων στον πίνακα 2 (Προδιαγραφές) αντικαθίσταται από το ακόλουθο κείμενο:
                           
                                       Εγκεκριμένο νέο τρόφιμο
                                    
                                    
                                       Προδιαγραφή
                                    
                                 
                                       «Εκχύλισμα
                                          
                                             Echinacea purpurea
                                          
                                          από καλλιέργειες κυττάρων
                                       
                                    
                                    
                                       
                                          Περιγραφή/Ορισμός:
                                       
                                       Αποξηραμένο εκχύλισμα Echinacea purpurea από καλλιέργειες κυττάρων EchiPure-PC™»
                                    
                                 
                     
                           γ)
                        
                        
                           Οι εγγραφές για τις β-Γλυκάνες ζυμομύκητα στον πίνακα 2 (Προδιαγραφές) υπό την επικεφαλίδα Βαρέα μέταλα για αδιάλυτες στο νερό αλλά διασπειρόμενες σε πολλές υγρές μήτρες αντικαθίστανται από τις ακόλουθες:
                           
                                        
                                    
                                    
                                       «Μόλυβδος: < 0,2 mg/kg
                                       Αρσενικό: < 0,2 mg/kg
                                       Υδράργυρος: < 0,1 mg/kg
                                       Κάδμιο: < 0,1 mg/kg»
                                    
                                 
                     
            
               (2)   
               Το παράρτημα I της εκτελεστικής απόφασης (ΕΕ) 2017/2078 διορθώνεται ως εξής:
               Οι εγγραφές για το μόλυβδο, το αρσενικό, τον υδράργυρο και το κάδμιο στον πίνακα προδιαγραφών των β-Γλυκανών ζυμομύκητα (Saccharomyces cerevisiae) αντικαθίστανται από το ακόλουθο κείμενο:
               
                           «Μόλυβδος
                        
                        
                           < 0,2 mg/kg
                        
                     
                           Αρσενικό
                        
                        
                           < 0,2 mg/kg
                        
                     
                           Υδράργυρος
                        
                        
                           < 0,1 mg/kg
                        
                     
                           Κάδμιο
                        
                        
                           < 0,1 mg/kg»